Ευρωμπάσκετ 1963
Το 13o τουρνουά του ευρωπαϊκού πρωταθλήματος καλαθοσφαίρισης ανδρών του 1963 (γνωστό και ως Ευρωμπάσκετ 1963) διοργανώθηκε από τη FIBA Europe. Για πρώτη φορά χρησιμοποιήθηκε το σύστημα των δέκα έξι ομάδων, οι οποίες χωρίστηκαν σε δύο ομίλους των οχτώ ομάδων. Οι δύο πρώτες ομάδες των ομίλων οδηγούνταν στην ημιτελική φάση, σε αγώνες νοκ-άουτ. Οι ομάδες που καταλάμβαναν την 3η και 4η θέση των ομίλων παίζανε αγώνες κατάταξης για τις θέσεις 5-8, και ούτω καθ' εξής. Το τουρνουά πραγματοποιήθηκε στην Πολωνία, στη Βρότσλαβ, το χρονικό διάστημα από τις 4 Οκτωβρίου ως 13 Οκτωβρίου. 